ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 27/2555เรื่อง ข้อกําหนดเพิ่มเติมที่เกี่ยวกับการออกและเสนอขายหน่วยทรัสต์ ของทรัสต์เพื่อการลงทุนในอสังหาริมทรัพย์\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และอาศัยอํานาจตามความในข้อ 6 แห่งประกาศคณะกรรมการกํากับตลาดทุน ที่ ทจ. 49 /2555 เรื่อง การออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ลงวันที่ 21 พฤศจิกายน พ.ศ. 2555 สํานักงานออกข้อกําหนดไว้ดังต่อไปนี้ ข้อ 1 ประกาศนี้ (1) เป็นข้อกําหนดเพิ่มเติมที่ใช้ประกอบกับข้อกําหนดตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ (2) เป็นการกําหนดหน้าที่ของผู้ที่เกี่ยวข้องซึ่งมีหน้าที่ก่อนและภายหลังการเสนอขายหน่วยทรัสต์ที่ออกใหม่ ข้อ 2 ประกาศนี้มีข้อกําหนดในเรื่องดังต่อไปนี้ (1) แบบคําขออนุญาตเสนอขายหน่วยทรัสต์ที่ออกใหม่ และการยื่นเอกสารหลักฐาน หรือรายงานที่เกี่ยวข้อง (2) ข้อกําหนดเกี่ยวกับร่างหนังสือชี้ชวน (3) การรายงานผลการขายหน่วยทรัสต์ต่อประชาชน ข้อ 3 ให้ผู้ขออนุญาตที่ประสงค์จะเสนอขายหน่วยทรัสต์ที่ออกใหม่ยื่นคําขออนุญาตตามแบบ 35-REIT ท้ายประกาศนี้ และเอกสารหลักฐานประกอบคําขออนุญาตตามที่กําหนดไว้ในประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ ในรูปเอกสารสิ่งพิมพ์จํานวนหนึ่งชุด รวมทั้งสําเนาจํานวนสองชุด พร้อมทั้งชําระค่าธรรมเนียมในวันขออนุญาตข้อ 4 แบบของร่างหนังสือชี้ชวนที่ผู้เสนอขายหน่วยทรัสต์ต้องยื่นต่อสํานักงาน ให้อนุโลมใช้ตามหลักเกณฑ์ที่กําหนดเกี่ยวกับการยื่นแบบแสดงรายการข้อมูลการเสนอขายหน่วยทรัสต์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ และให้มีข้อมูลเพิ่มเติมตามรายการดังต่อไปนี้ด้วย (1) แผนภาพแสดงตําแหน่งความเสี่ยงของกองทรัสต์ (risk spectrum) (2) ปัจจัยความเสี่ยงและแนวทางบริหารความเสี่ยง (3) คําเตือนเกี่ยวกับกองทรัสต์ ข้อมูลเพิ่มเติมตามวรรคหนึ่ง ให้เป็นไปตามแนวทางที่กําหนดไว้ท้ายประกาศนี้ ข้อ 5 ในกรณีที่ผู้เสนอขายหน่วยทรัสต์ประสงค์จะจัดทําร่างหนังสือชี้ชวนตามข้อ 4ในรูปแผ่นบันทึกข้อมูล เพื่อให้ผู้จองซื้อมีสิทธิเลือกรับร่างหนังสือชี้ชวนตามรูปแบบที่ต้องการ แผ่นบันทึกข้อมูลดังกล่าวจะต้องมีข้อมูลถูกต้องตรงกันและนําเสนอข้อมูลในรูปแบบเดียวกันกับร่างหนังสือชี้ชวนตามข้อ 4 ข้อ 6 ให้ผู้เสนอขายหน่วยทรัสต์รายงานผลการขายหน่วยทรัสต์ต่อสํานักงานภายในสิบห้าวันนับแต่วันปิดการเสนอขายตามแบบ 81-REIT ท้ายประกาศนี้ ข้อ 7 ในกรณีมีเหตุจําเป็นทําให้ผู้เสนอขายหน่วยทรัสต์ไม่สามารถยื่นรายงานผลการขายหน่วยทรัสต์ต่อสํานักงานภายในระยะเวลาที่กําหนด ผู้เสนอขายหน่วยทรัสต์นั้นอาจขอผ่อนผันการยื่นรายงานดังกล่าว โดยต้องทําเป็นหนังสือถึงสํานักงานก่อนวันครบระยะเวลาที่กําหนดพร้อมทั้งชี้แจงเหตุผลในการขอผ่อนผันและแจ้งกําหนดระยะเวลาที่จะส่งรายงานนั้น และในกรณีที่สํานักงานพิจารณาเห็นว่าคําขอดังกล่าวมีเหตุจําเป็นและสมควร สํานักงานอาจผ่อนผันกําหนดระยะเวลาการส่งแบบรายงานดังกล่าวได้ ข้อ 8 ประกาศนี้ให้ใช้บังคับตั้งแต่วันที่ 1 มกราคม พ.ศ. 2556 เป็นต้นไป ประกาศ ณ วันที่ 21 พฤศจิกายน พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์